# Alfredo Ildefonso Schuster

### Fra Wikipedia, den frie encyklopedi

Alfredo Ildefonso Schuster O.S.B. (født 18. januar 1880 i Roma i Italia, død 30. august 1954 i Milano) var en av den katolske kirkes kardinaler. Han var erkebiskop av Milano 1929–1954.

Han ble kreert til kardinal i 1929 av pave Pius XI.

Kardinal Schuster brukte meget av sin tid til katekese, fremmet legfolkets rolle og støttet Den katolske Aksjon.

Han var den første italienske biskop som sverget troskap til kongen – det var en følge av det nylig sluttede konkordatet mellom Pavestolen og Italia. Han fordømte de fascistiske angrep mot Den katolske Aksjon. Senere, for å forhindre Kongen og Mussolini fra å være tilstede ved en slik anledning, nektet han å velsigne den nye sentralbanestasjonen i Milano.

I 1938 fordømte han de nye italienske raselover som «en form for heresi født i fremmede land som sprer seg over alt… den kalles rasisme». Han var en forsvarer av de fattiges tarv under Den annen Verdenskrig.

Han deltok i konklavet 1939 som valgte pave Pius XII.

Han ble saligkåret i 1996 av pave Johannes Paul II.

Hentet fra «http://no.wikipedia.org../../../a/l/f/Alfredo_Ildefonso_Schuster_f3e6.html»

Kategorier: Italienske katolske biskoper | Italienske kardinaler | Benediktinere | Fødsler i 1880 | Dødsfall i 1954

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- Français
- Italiano